A'zam Abdullaev “O'zkomnazorat” boshlig'i vazifasini bajaruvchi etib tayinlandi

A'zam Abdullaev Axborotlashtirish va telekommunikatsiya sohasida nazorat bo'yicha davlat inspektsiyasi (“O'zkomnazorat” boshlig'i vazifasini bajaruvchi etib tayinlandi. Bu haqda “Huquqiy axborot” xabar berdi.
Tayinlov Vazirlar Mahkamasining 27 aprel kungi 216-son qarori bilan amalga oshirilgan.
Abdullaev A'zam Abdushukurovich 2019 yil 26 aprel kuni “Toshshahartransxizmat” aktsiyadorlik kompaniyasi boshqaruv raisining mahalliylashtirish, sanoatda kooperatsiya aloqalarini kengaytirish hamda axborot texnologiyalari masalalari bo'yicha birinchi o'rinbosari lavozimiga tayinlangan.
Ma'lumot o'rnida, 2021 yil 3 noyabr kuni O'zbekistonda Telegram, YouTube, Instagram, Facebook, Odnoklassniki faoliyatiga bir muddat cheklov o'rnatilgandi. Prezident matbuot kotibi Sherzod Asadov mazkur uzilishlar haqida Shavkat Mirziyoev xabar topganini ma'lum qilgan.
Abdulla Aripovning qaroriga asosan Axborotlashtirish va telekommunikatsiyalar sohasida nazorat bo'yicha davlat inspektsiyasi boshlig'i Ziyaev G'olibsher Meliboyevich noto'g'ri va kelishilmagan xatti-harakatlari uchun egallab turgan vazifasidan chetlatilgandi.